ຈີນສະແດງປະຕິກິລິຍາ ກ່ຽວກັບໜີ້ສິນ ຂອງສະຫະລັດ
ຈີນກ່າວວ່າ ຂໍ້ຕົກລົງກັນເລື້ອງໜີ້ສິນ ຂອງສະຫະລັດ ເປັນການແກ້ໄຂບັນຫາ ພຽງໃນລະຍະສັ້ນເທົ່ານັ້ນ.
ສື່ມວນຊົນທີ່ລັດຄວບຄຸມຂອງຈີນກ່າວວ່າ ການຕົກລົງກັນໃນນາທີສຸດທ້າຍ ເພື່ອເພີ່ມລະດັບ ຫລືເພດານໜີ້ສິນຂອງລັດຖະບານສະຫະລັດຂຶ້ນນັ້ນ ພຽງແຕ່ໄດ້ເລື່ອນບັນຫາທີ່ເລິກກ່ວາ ທີ່ເປັນໄພຂົ່ມຂູ່ຕໍ່ເສດຖະກິດໂລກອອກໄປເທົ່ານັ້ນ ໃນບົດວິຈານບົດນຶ່ງໃນວັນອັງຄານມື້ນີ້ ໜັງສືພິມ People’s Daily ຫລື ປະຊາຊົນລາຍ ວັນ ກ່າວວ່າ ເຖິງແມ່ນໄດ້ມີການຫລີກລ່ຽງຈາກໄພຂົ່ມຂູ່ຂອງການບໍ່ສາມາດຈ່າຍຄ່າໜີ້ສິນ ຂອງລັດຖະບານກໍຕາມ ແຕ່ບັນຫາໜີ້ສິນຂອງອາເມຣິກາກໍຍັງບໍ່ທັນໄດ້ຮັບການແກ້ໄຂ ແລະເບິ່ງຄືວ່າຈະເພີ່ມຄວາມຮ້າຍແຮງໜັກຂຶ້ນໄປອີກ ໜັງສືພິມປະຊາຊົນລາຍວັນ ແມ່ນເປັນປາກສຽງທີ່ສໍາຄັນທີ່ສຸດຂອງພັກຄອມມີວນິດຈີນ ທີ່ ປົກຄອງປະເທດໃນປັດຈຸບັນນີ້ ບົດວິຈານກ່າວອີກວ່າ ພາລະໜີ້ສິນຂອງອະເມຣິກັນຈະສືບຕໍ່ເປັນເງົາມືດປົກຄຸມການຟື້ນ ໂຕຄືນຂອງເສດຖະກິດຂອງຊາດ ແລະເພີ່ມຄວາມສ່ຽງທີ່ປະເຊີນໜ້າເສດຖະກິດຂອງປະ ເທດອື່ນໆໃນໂລກ ໜັງສືພິມ People’s Daily ກ່າວວ່າ ເຖິງແມ່ນມີບັນຫາໜີ້ສິນນີ້ກໍ ຕາມ ແຕ່ເງິນໂດລາສະຫະລັດກໍຍັງຄົງເປັນເງິນຕາທີ່ຄອບງໍາໂລກ ແລະປະເທດອື່ນໆບໍ່ ມີທາງເລືອກ ນອກຈາກຈໍາເປັນຕ້ອງໄດ້ຮັບເອົາ ຈີນເປັນປະເທດເຈົ້າໜີ້ລາຍໃຫຍ່ທີ່ສຸດ ຂອງອາເມລິກາ ຢູ່ນອກສະຫະລັດ